
讘讘讗 诪爪讬注讗 谞 注"讘 - 驻讬专讜砖 砖讟讬讬谞讝诇抓

讜诇专' 讟专驻讜谉 谞诪讬 诇讗诇转专 讛讜讬讗 [讙诐 讻谉 诪讬讚 讛讬讗] 诪讞讬诇讛 [诪讞讬诇讛], 讗诪讗讬 [诪砖讜诐 诪讛] 讞讝专讜? 讛诇讗 讘讗讜转讛 讛讜专讗讛 砖诇 专' 讟专驻讜谉 谞讬讞讗 诇讛讜 讟驻讬 [谞讜讞 诇讛诐 讬讜转专], 讚诪讗讬 讚专讘谞谉 拽讗 诪砖讜讬 诇讛讜 [砖讛专讬 诪讛 砖讞讻诪讬诐 诪讞砖讬讘讬诐] 讗讜谞讗讛 诇讚注转 专' 讟专驻讜谉 讛讜讬讗 [讛专讬 讝讜] 诪讞讬诇讛, 讜谞诪爪讗讜 诪专讜讬讞讬诐 诇驻讬 砖讬讟讛 讝讜?


 讜讚讜讞讬诐:  诪讬 住讘专转 [讛讗诐 住讘讜专 讗转讛] 砖驻讞讜转 诪砖诇讬砖 诇讚注转 专' 讟专驻讜谉 讻驻讞讜转 诪砖转讜转 诇专讘谞谉 讚诪讬 [诪砖砖讬转 诇讚注转 讞讻诪讬诐 谞讞砖讘]? 诇讗, 诪砖转讜转 [砖砖讬转] 讜注讚 砖诇讬砖 诇砖讬讟转 专' 讟专驻讜谉 鈥� 讻砖转讜转 [讻砖砖讬转] 注爪诪讛 诇专讘谞谉 讚诪讬 [诇讚注转 讞讻诪讬诐 谞讞砖讘], 砖诪拽讘诇 讘讞讝专讛 讗转 讚诪讬 讛讛讜谞讗讛. 讜砖讜讗诇讬诐: 讗讬 讛讻讬, 讘诪讗讬 [讗诐 讻讱, 讘诪讛] 砖诪讞讜 诪注讬拽专讗 [诪转讞讬诇讛], 讛专讬 谞诪爪讗 砖诇讗 讛专讜讜讬讞讜 诪讗讜诪讛?


 讛讗诐 转驻砖讜讟 [转驻转讜专] 诪讻讗谉 讗转 讛砖讗诇讛 砖谞砖讗诇转 诇讛诇谉, 讜转讗诪专 砖讘讟讜诇 诪拽讞 诇专讘谞谉 [诇讚注转 讞讻诪讬诐] 诇注讜诇诐 讞讜讝专 讜讗讝 讗驻砖专 诇讛讘讬谉 讗转 转讙专讬 诇讜讚, 砖讻讬讜谉 砖讗诪专 诇讛讜 [诇讛诐] 专' 讟专驻讜谉 讛讜讬讗 [砖讛讜讗] 讗讜谞讗讛 砖诪讞讜 讛转讙专讬诐, 讻讬 [讜讻讗砖专] 讗诪专 诇讛讜 [诇讛诐] 砖诪讜转专 诇讞讝讜专 讻诇 讛讬讜诐 鈥� 讞讝专讜.


讚讗讬 住诇拽讗 讚注转讱 [砖讗诐 注讜诇讛 注诇 讚注转讱 诇讜诪专] 砖讘讟讜诇 诪拽讞 诇讚注转 讞讻诪讬诐 讗祝 讝诪谞讜 讘讻讚讬 砖讬专讗讛 诇转讙专 讗讜 诇拽专讜讘讜 讘诪讗讬 [讘诪讛] 讗诐 讻谉 砖诪讞讜 讘砖讬讟转 专' 讟专驻讜谉? 讜诪砖讬讘讬诐: 砖诪讞讜 讘砖转讜转 [讘砖砖讬转] 注爪诪讛, 砖诪讞讜 诇注谞讬谉 讟注讜转 讘砖转讜转 讘讚讬讜拽, 砖诇砖讬讟转 专' 讟专驻讜谉 讛专讬 讝讜 诪讞讬诇讛 讜诇讚注转 讞讻诪讬诐 讛专讬 讝讜 讗讜谞讗讛. 讜诪讟注诐 讝讛 专爪讜 诇拽讘诇 讗转 砖讬讟转讜, 讗诇讗 砖诇讘住讜祝 讞讝专讜 讘讛诐.


讗 讜诪注转讛 诪讘专专讬诐 讗讜转讛 砖讗诇讛 砖讛讜讝讻专讛 拽讜讚诐 讘讚专讱 讗讙讘. 讗讬讘注讬讗 诇讛讜 [谞砖讗诇讛 诇讛诐] 诇诇讜诪讚讬诐 砖讗诇讛 讝讜: 讘讟讜诇 诪拽讞 诇专讘谞谉 [诇砖讬讟转 讞讻诪讬诐] 讛讗诐 诇注讜诇诐 讞讜讝专 讘讜, 讗讜 讚诇诪讗 [砖诪讗] 讝诪谞讜 专拽 讘讻讚讬 砖讬专讗讛 诇转讙专 讗讜 诇拽专讜讘讜? 讜讗诐 转诪爪讗 [转专爪讛] 诇讜诪专 讜转讙讬注 诇诪住拽谞讛 讻讬 讛讻讜讜谞讛 讛讬讗 讘讻讚讬 砖讬专讗讛 诇转讙专 讗讜 诇拽专讜讘讜, 讬砖 诪拽讜诐 诇砖讗讜诇: 诪讛 讗讬讻讗 [诪讛 讬砖, 讛讘讚诇] 讘讬谉 砖转讜转 [砖砖讬转] 诇讬转专 注诇 砖转讜转 [砖砖讬转]? 讜诪砖讬讘讬诐: 讗讬讻讗 [讬砖 讛讘讚诇]: 砖讗讬诇讜 砖转讜转 [砖砖讬转] 鈥� 诪讬 砖谞转讗谞讛 (专讜诪讛) 讛讜讗 讘诇讘讚 讞讜讝专, 讜讗讬诇讜 讛讬讛 讬转专 注诇 砖转讜转 [砖砖讬转] 鈥� 砖谞讬讛诐 讞讜讝专讬谉. 讜诪讻讗谉 讗讬谉 诇讛讜讻讬讞.


 讜讗谞讜 讞讜讝专讬诐 诇砖讗诇讛 讛专讗砖讜谞讛, 诪讗讬 [诪讛 驻转专讜谞讛]? 讜诪爪讬注讬诐: 转讗 砖诪注 [讘讜讗 讜砖诪注] 诪诪讛 砖砖谞讬谞讜  砖住讜讞专讬 诇讜讚 讞讝专讜 诇讚讘专讬 讞讻诪讬诐. 讗讬 讗诪专转 讘砖诇诪讗 [谞谞讬讞 讗诐 讗讜诪专 讗转讛] 砖讘讟讜诇 诪拽讞 诇专讘谞谉 [诇讚注转 讞讻诪讬诐] 讝诪谞讜 讘讻讚讬 砖讬专讗讛 诇转讙专 讗讜 诇拽专讜讘讜, 讜诇讚注转 专' 讟专驻讜谉 讻诇 讛讬讜诐 鈥� 诪砖讜诐 讛讻讬 [讻讱] 讞讝专讜. 讗诇讗 讗讬 讗诪专转 [讗诐 讗讜诪专 讗转讛] 砖讘讟讜诇 诪拽讞 诇专讘谞谉 诇注讜诇诐 讞讜讝专, 讗诪讗讬 [诪讚讜注] 讗诐 讻谉 讞讝专讜 讘讛诐? 讛诇讗 讘住讜驻讜 砖诇 讚讘专 讘砖讬讟转 专' 讟专驻讜谉 谞讬讞讗 诇讛讜 讟驻讬 [谞讜讞 诇讛诐 讬讜转专] 诪砖讜诐 讚拽讗 诪砖讜讬 诇讛讜 [砖注讜砖讛 讝讗转] 讗讜谞讗讛 讻诇 讛讬讜诐 讜转讜 诇讗 [讜诇讗 注讜讚], 讜诇讗 讻讞讻诪讬诐 砖讛讜讗 讘讟讜诇 诪拽讞, 讜诇注讜诇诐!


 讜诪砖讬讘讬诐:  讘讟讜诇 诪拽讞 诇讗 砖讻讬讞 [讗讬谞讜 诪爪讜讬] 讜诇讗 讛讘讬讗讜 讘讞砖讘讜谉 诇讛注诪讬讚 讗转 诪住讞专诐 讘讛转讞砖讘 讘讟注讜讬讜转 讘诇转讬 诪爪讜讬讜转.


 讜诇住讬讻讜诐 讛诇讻转讬 砖诇 讛砖讗诇讜转 讛诇诇讜, 讗诪专 专讘讗: 讛诇讻转讗 [讛诇讻讛] 讛讬讗 讗诐 讛讬讛 讛讛讘讚诇 驻讞讜转 诪砖转讜转 [诪砖砖讬转] 鈥� 谞拽谞讛 讛诪拽讞 诪讬讚, 讜讗诐 讛讬讛 讛讛讘讚诇 讬讜转专 注诇 砖转讜转 [砖砖讬转] 鈥� 讛专讬 讬砖 讘讝讛 讘讬讟讜诇 诪拽讞, 砖转讜转 [砖砖讬转] 讘讚讬讜拽 鈥� 拽谞讛 讜诪讞讝讬专 讗讜谞讗讛, 讜讝讛 讜讝讛, 诪讞讬诇讛, 讘讬讟讜诇 诪拽讞, 讜讗讜谞讗讛 鈥� 讝诪谞讜 讘讻讚讬 砖讬专讗讛 诇转讙专 讗讜 诇拽专讜讘讜.


讜诪注讬专讬诐, 转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专讘讗: 讗诐 讛讬转讛 讛讗讜谞讗讛 驻讞讜转 诪砖转讜转 [诪砖砖讬转] 鈥� 谞拽谞讛 诪拽讞, 讬转专 注诇 砖转讜转 [砖砖讬转] 鈥� 讘讟诇 诪拽讞, 砖转讜转 [砖砖讬转] 讘讚讬讜拽 鈥� 拽谞讛 讜诪讞讝讬专 讗讜谞讗讛, 讗诇讜 讚讘专讬 专' 谞转谉. 专' 讬讛讜讚讛 讛谞砖讬讗 讗讜诪专: 讬讚 讛诪讜讻专 注诇 讛注诇讬讜谞讛, 专讜爪讛 鈥� 讗讜诪专 诇讜 讛诪讜讻专 诇诇讜拽讞: "转谉 诇讬 诪拽讞讬", 讗讜 讗讜诪专 "转谉 诇讬 诪讛 砖讗谞讬转谞讬" (专讬诪讬转谞讬). 讜注诇 讻诇 驻谞讬诐 砖讬注讜专诐 讝讛 讜讝讛 讘讻讚讬 砖讬专讗讛 诇转讙专 讗讜 诇拽专讜讘讜.


讘 砖谞讬谞讜 讘诪砖谞讛 注讚 诪转讬 诪讜转专 诇讛讞讝讬专 鈥� 注讚 砖讬专讗讛 诇转讙专 讗讜 诇拽专讜讘讜. 讗诪专 专讘 谞讞诪谉: 诇讗 砖谞讜 讗诇讗 讘诇讜拽讞 砖谞转谞讜 诇讜 讝诪谉 诪讜讙讘诇 诇讘讚讬拽讛, 讗讘诇 诪讜讻专 鈥� 诇注讜诇诐 讞讜讝专. 讜诪爪讬注讬诐: 谞讬诪讗 诪住讬讬注 诇讬讛 [讛讗诐 谞讗诪专 砖诪住讬讬注 诇讜] 诪诪讛 砖砖谞讬谞讜 注诇 转讙专讬 诇讜讚 讗砖专 讞讝专讜 诇讚讘专讬 讞讻诪讬诐. 讗讬 讗诪专转 讘砖诇诪讗 [谞谞讬讞 讗诐 讗讜诪专 讗转讛] 砖诪讜讻专 诇注讜诇诐 讞讜讝专

